คลังเอาจริง โพสต์ป่วน-ข้อมูลเท็จ เยียวยา 5 พัน ยกเลิกพุ่ง 6.1 แสนคน
เราไม่ทิ้งกัน ชาญกฤช เดชวิทักษ์ ผู้ช่วยรมต.ประจำนายกฯเผย ยอดขอยกเลิกลงทะเบียนพุ่งกว่า 6.1 แสนคน เหตุ คลังเอาจริงโพสต์ข้อมูลเท็จ-โพสต์ป่วน เจอโทษหนักอาญา ทั้งจำทั้งปรับวันที่ 11 เม.ย. นายชาญกฤช เดชวิทักษ์ ผู้ช่วยรัฐมนตรีประจำนายกรัฐมนตรี (ปฏิบัติงานกระทรวงการคลัง) กล่าวว่า ภายหลังจากที่กระทรวงการคลังปรับแก้ไขระบบเว็บไซต์ www.เราไม่ทิ้งกัน.com เพิ่มปุ่มยกเลิกลงทะเบียน เพื่อให้โอกาสกับประชาชน ที่อาจจะไม่ได้ตั้งใจกรอกข้อมูลอันเป็นเท็จให้สามารถไปยกเลิกการลงทะเบียนได้ โดยปุ่มยกเลิกลงทะเบียนเริ่มให้บริการ ตั้งแต่วันที่ 4 เม.ย. จนถึงขณะนี้วันที่ 11 เม.ย. รวมเวลา 8 วัน มียอดผู้ขอลงทะเบียนยกเลิกเข้าร่วมมาตรการรับเงินเยียวยา ผู้ที่ได้รับผลกระทบจากการระบาดของไวรัสโควิด-19 แล้ว จำนวนกว่า 610000 คน หรือคิดเป็นอัตราเฉลี่ยมีประชาชนเข้าใช้บริการปุ่มยกเลิกกว่า 76000 คนต่อวัน ซึ่งถือว่า เป็นจำนวนที่ค่อนข้างสูง ส่วนหนึ่งอาจจะเป็นเพราะกระทรวงการคลังได้ดำเนินการทางกฎหมายกับผู้กระทำผิดอย่างจริงจัง โดยสั่งการทีมกฎหมายของสำนักงานเศรษฐกิจการคลัง (สศค.) ตรวจสอบอย่างเร่งด่วนและล่าสุด เมื่อวันที่ 10 เม.ย. ทางกระทรวงการคลัง ได้ยื่นเอกสารหลักฐานประสานความร่วมมือไปยังศูนย์ปราบปรามอาชญากรรมทางเทคโนโลยีสารสนเทศ สำนักงานตำรวจแห่งชาติ (สตช.) เพื่อร้องทุกข์กล่าวโทษให้ดำเนินการเอาผิดกับผู้โพสต์ข้อความลงสื่อสังคมออนไลน์ เกี่ยวกับการเงินเยียวยาโควิด-19 จำนวน 5000 บาท ทั้งหมด 5 ราย ซึ่งยิ่งทำให้ตัวเลขขอยกเลิกการลงทะเบียนพุ่งสูงถึง 5000 ราย ภายในเวลาเพียง 2 ชั่วโมง ตั้งแต่ 20.00-22.00 นาฬิกา ของวานนี้นอกจากนี้ กระทรวงการคลัง ได้ตั้งทีมกฎหมายเพื่อติดตามการเผยแพร่ข้อมูลของบุคคลต่างๆ ในโลกออนไลน์ที่เกี่ยวข้องกับการแจกเงิน 5000 บาทในทางที่ไม่สมควร โดยแบ่งเป็น 2 กรณี คือ กรณีที่ 1 คนที่ได้รับเงิน 5000 บาทจริง และมีการไปโพสต์ผ่านสื่อสังคมออนไลน์ต่างๆ ว่า ได้เงินมาอย่างที่ไม่ควรได้ ซึ่งทางกระทรวงการคลัง จะทำการตรวจสอบข้อมูลย้อนกลับ หากพบว่า ผู้นั้นขาดคุณสมบัติจริง ก็จะทำการระงับการจ่ายเงินในเดือนต่อไป และให้ส่งเงินที่ได้รับ 5000 แรกคืนให้กับรัฐบาล โดยที่รัฐบาลจะไม่ดำเนินคดี ส่วนกรณีที่ 2 ผู้โพสต์ข้อความในสื่อสังคมออนไลน์ว่า ได้รับเงิน 5000 บาท แต่ไม่ได้รับจริง ถือเป็นการสร้างความปั่นป่วนกับสังคม กระทรวงการคลัง จะดำเนินคดีทางกฎหมายเอาผิดต่อไป การนำเข้าข้อมูลเป็นเท็จเข้าสู่ระบบคอมพิวเตอร์ต่อไปโดยผู้ช่วยรัฐมนตรีประจำนายกรัฐมนตรี (ปฏิบัติงานกระทรวงการคลัง) ได้อ้างอิงข้อมูลทางกฎหมายที่ประชาชนควรรู้ จากเพจ ทนายรัชพล ศิริสาคร ประธานชมรมสนับสนุนการต่อสู้เพื่อความยุติธรรม ระบุ การตั้งใจกรอกข้อมูลหลอกลวงรัฐเพื่อหวัง ลงทะเบียนรับเงิน 5000 บาทจากรัฐบาล เข้าข่ายเป็นความผิดตามประมวลกฎหมายอาญา ฐานฉ้อโกง มาตรา 341 มีโทษขั้นสูงจำคุก 3 ปี หรือปรับ 60000 บาท หรือทั้งจำทั้งปรับ นอกจากนี้ยังมีความผิดฐานแจ้งความเท็จตามมาตรา 137 มีโทษขั้นสูงจำคุก 6 เดือน หรือปรับ 10000 บาท หรือทั้งจำทั้งปรับ ส่วนผู้ที่โพสต์หมิ่นรัฐบาล มีความผิดตามมาตรา 136 มีโทษขั้นสูงจำคุก 1 ปี หรือปรับ 20000 บาท หรือทั้งจำทั้งปรับ ดังนั้นผู้ที่จะโพสต์ข้อความเกี่ยวกับเงินเยียวยา 5000 บาทบนโลกออนไลน์ควรตระหนักผลที่จะตามมาด้วย
เราไม่ทิ้งกัน ชาญกฤช เดชวิทักษ์ ผู้ช่วย รมต.ประจำนายกฯเผย ยอดขอยกเลิกลงทะเบียนพุ่งกว่า 6.1 แสนคน เหตุ คลังเอาจริงโพสต์ข้อมูลเท็จ-โพสต์ป่วน เจอโทษหนักอาญา ทั้งจำทั้งปรับ 
เราไม่ทิ้งกัน,ลงทะเบียนเราไม่ทิ้งกัน,โควิด-19,ไวรัสโคโรน่า,ไวรัสโคโรนา,ชาญกฤช เดชวิทักษ์,ยกเลิกลงทะเบียนพุ่ง,ข่าวทั่วไป